Rikunarita-ORG/Wikinium huggingface dataset:
# Σμήναρχος

| Κοινοί στρατιωτικοί βαθμοί στα ελληνικά |
| --- |
| ΣΤΡΑΤΟΣ ΞΗΡΑΣ | ΠΟΛΕΜΙΚΟ ΝΑΥΤΙΚΟ | ΠΟΛΕΜΙΚΗ ΑΕΡΟΠΟΡΙΑ |
| AΞΙΩΜΑΤΙΚΟΙ |
| *ΑΝΩΤΑΤΟΙ* |
| Στρατάρχης | Αρχιναύαρχος | Αρχιπτέραρχος |
| Στρατηγός | Ναύαρχος | Πτέραρχος |
| Αντιστράτηγος | Αντιναύαρχος | Αντιπτέραρχος |
| Υποστράτηγος | Υποναύαρχος | Υποπτέραρχος |
| Ταξίαρχος Σ.Ξ. | Αρχιπλοίαρχος | Ταξίαρχος Π.Α. |
| *ΑΝΩΤΕΡΟΙ* |
| Συνταγματάρχης | Πλοίαρχος | Σμήναρχος |
| Αντισυνταγματάρχης | Αντιπλοίαρχος | Αντισμήναρχος |
| Ταγματάρχης | Πλωτάρχης | Επισμηναγός |
| *ΚΑΤΩΤΕΡΟΙ* |
| Λοχαγός | Υποπλοίαρχος | Σμηναγός |
| Υπολοχαγός | Ανθυποπλοίαρχος | Υποσμηναγός |
| Ανθυπολοχαγός | Σημαιοφόρος | Ανθυποσμηναγός |
| ΔΟΚΙΜΟΙ ΕΦΕΔΡΟΙ ΑΞΙΩΜΑΤΙΚΟΙ |
| Δόκιμος Έφεδρος Αξιωματικός Σ.Ξ. | Σημαιοφόρος Επίκουρος Αξιωματικός | Δόκιμος Έφεδρος Αξιωματικός Π.Α. |
| ΑΝΘΥΠΑΣΠΙΣΤΕΣ  |
| Ανθυπασπιστής Σ.Ξ. | Ανθυπασπιστής Π.Ν. | Ανθυπασπιστής Π.Α. |
| ΥΠΑΞΙΩΜΑΤΙΚΟΙ |
| Αρχιλοχίας | Αρχικελευστής | Αρχισμηνίας |
| Επιλοχίας | Επικελευστής | Επισμηνίας |
| Λοχίας | Κελευστής | Σμηνίας |
| Δεκανέας | Δίοπος | Υποσμηνίας |
| ΟΠΛΙΤΕΣ |
| Στρατιώτης | Ναύτης | Σμηνίτης |
|  |

Ο **Σμήναρχος** (Σμχος) είναι ανώτερος Αξιωματικός (OF-5) της Ελληνικής Πολεμικής Αεροπορίας, ανώτερος του Αντισμήναρχου και κατώτερος του Ταξίαρχου. Οι αντίστοιχοι βαθμοί στον Ελληνικό Στρατό Ξηράς είναι ο Συνταγματάρχης, στο Ελληνικό Πολεμικό Ναυτικό - Λιμενικό Σώμα ο Πλοίαρχος, στην Ελληνική Αστυνομία ο Αστυνομικός Διευθυντής, και στην Πυροσβεστική ο Πύραρχος.

Τον βαθμό αυτό φέρουν, συνήθως, ο Διοικητής της Σχολής Τεχνικών Υπαξιωματικών Αεροπορίας (ΣΤΥΑ), ο Διοικητής της Σχολής Ιπτάμενων Ραδιοναυτίλων (ΣΙΡ) και ο Διοικητής της Σχολής Υπαξιωματικών Διοικητικών Αεροπορίας (ΣΥΔ). Σύμφωνα με τον ισχύοντα κανονισμό στις Ελληνικές Ένοπλες Δυνάμεις, είναι ο υψηλότερος βαθμός που μπορούν να λάβουν οι πτυχιούχοι Αξιωματικοί που είχαν ξεκινήσει την καριέρα τους ως Υπαξιωματικοί.

## Ετυμολογία

Η λέξη Σμήναρχος προέρχεται από το σμήνος + άρχω (διοικώ).

## Διοίκηση Σμηναρχίας

Κατά κανόνα, Σμήναρχος είναι ο Διοικητής της Σμηναρχίας, γεγονός που υποδηλώνεται και από τη σύνθεση της λέξης.

## Άλλες χώρες

Στην Πολεμική Αεροπορία αγγλόφωνων χωρών, ο αντίστοιχος βαθμός στις μεν Μεγάλη Βρεταννία, Αυστραλία και Νέα Ζηλανδία, αποδίδεται **Group Captain** στις δε ΗΠΑ, Καναδά και Ιρλανδία, **Colonel**, δηλ. όπως και ο Συνταγματάρχης του Στρατού Ξηράς.
Στις γαλλόφωνες χώρες αποδίδεται με τον όρο **Colonel** δηλ. όπως και ο Συνταγματάρχης του Στρατού Ξηράς.

## Διακριτικό

Το διακριτικό του Σμήναρχου στην Ελληνική Πολεμική Αεροπορία είναι τέσσερις γαλάζιες λωρίδες που πλαισιώνονται από μαύρες γραμμές και ένας ρόμβος που αποφύεται από την ανώτερη λωρίδα.

* Το διακριτικό του Σμήναρχου στην Ελληνική Πολεμική Αεροπορία.
* Το διακριτικό του Σμήναρχου στις Ηνωμένες Πολιτείες.
* Ηνωμένο Βασίλειο (RAF)
* Αυστραλία (RAAF)
* Ινδία

## Δείτε επίσης

* Συνταγματάρχης

## Εξωτερικοί σύνδεσμοι

* Λεξιλογική προέλευση των βαθμών των Ενόπλων Δυνάμεων
# 1.000.000

**1.000.000**, ολογράφως **ένα εκατομμύριο**, είναι ο φυσικός αριθμός που ακολουθεί το 999.999 και προηγείται του 1.000.001. Συνήθως συντομεύεται ως m

Στην επιστημονική σημειογραφία, γράφεται ως 1 × 106 ή 106. .

Το εκατομμύριο χρησιμοποιείται μερικές φορές στη γλώσσα ως μεταφορά για έναν πολύ μεγάλο αριθμό, επί παραδείγματι "ένα στο εκατομμύριο".

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  1.000.000 στο Wikimedia Commons
# Κύφωση

| Κύφωση |
| --- |
| Νεαρός άνδρας με κύφωση |
| Ειδικότητα | ρευματολογία |
| ICD-10 | M40.0-M40.2, M42.0, E64.3,Q76.4, M84.0, M96.2, M96.3 |
| ICD-9 | 732.0, 737.0, 737.1, 756.19 |
| DiseasesDB | 21885 |
| MedlinePlus | 001240 |
| MeSH | D007738 |

Η **κύφωση** (από την λέξη «κύφος», η οποία σημαίνει «καμπούρα») ή **καμπούρα** είναι μια κοινή κατάσταση καμπυλότητας της ανώτερης σπονδυλικής στήλης. Μπορεί να είναι είτε το αποτέλεσμα εκφυλιστικών νόσων (όπως αρθρίτιδας), είτε αναπτυξιακών προβλημάτων, οστεοπόρωσης με κάταγμα συμπίεσης του σπονδύλου, και/ή τραύματος.

Κατά την έννοια μιας δυσμορφίας, είναι η παθολογική καμπύλωση της σπονδυλικής στήλης, όπου τμήματα της χάνουν μερικώς ή εξολοκλήρου το λορδωτικό τους προφίλ. Αυτό προκαλεί υπόκλιση της πλάτης, εμφανιζόμενη ως άκομψη στάση και δυσκολίες στην αναπνοή. Σοβαρές περιπτώσεις μπορεί να προκαλέσουν μεγάλη δυσφορία και ακόμη και να οδηγήσουν σε θάνατο.

Στην εφηβική ηλικία απαντάται η ιδιοπαθής κύφωση, ή νόσος του Scheurmann, η οποία είναι πιο συχνή στα αγόρια και οφείλεται σε σφηνοειδή παραμόρφωση των σπονδύλων, πιθανόν γονιδιακής ατιολογίας. Η κύφωση σε αυτήν την περίπτωση είναι συχνά δύσκαμπτη και εντοπίζεται στη θωρακική, ή την θωρακοοσφυϊκή περιοχή. Σε αρχόμενη κύφωση πριν ακόμα την σκελετική ωρίμανση μπορεί να γίνει θεραπεία με κηδεμόνα. Μεγάλη κυφωτική παραμόρφωση μπορεί με τα σύγχρονα συστήματα σπονδυλοδεσίας με διαυχενικές βίδες να αντιμετωπιστεί επιτυχώς χειρουργικά μόνο με οπίσθια προσπέλαση (τομή από την ράχη).
Η λεγόμενη «χαλαρή» κύφωση, ή κύφωση στάσης, στην οποία δε συνυπάρχει πρόβλημα στους σπονδύλους απαντάται συχνότερα στα κορίτσια και πολλές φορές συνυπάρχει με το αίσθημα «ντροπής» για την ανάπτυξη του στήθους. Επίσης παρατηρείται σε αγύμναστα άτομα με χαλάρωση μυών.
Στην περίπτωση αυτή βασικό ρόλο παίζουν οι ασκήσεις ενδυνάμωσης της σπονδυλικής στήλης. Θεραπεία με κηδεμόνα σε συνδυασμό με γυμναστική προτείνεται σε ειδικές περιπτώσεις.

## Πηγές

* Ανδρέας Μοράκης | Χειρουργός Ορθοπαιδικός.
# United News of Bangladesh

λογότυπο
Το **United News of Bangladesh** (**UNB**) είναι ιδιωτικό Μπαγκλαντεσιανό πρακτορείο ειδήσεων που  ιδρύθηκε το 1988.

Το UNB έχει συμφωνίες ανταλλαγής ειδήσεων με άλλα μεγάλα ειδησεογραφικά πρακτορεία και δίκτυα, όπως τα Associated Press, UNI, Xinhua, Kyodo, ANSA, Suomen Tietotoimisto και Rompress.

Το UNB είναι μέλος διεθνών οργανισμών όπως ο Οργανισμός Ειδησεογραφικών Πρακτορείων της Ασίας και του Ειρηνικού, της Ένωσης Τύπου της Κοινοπολιτείας, του Ασιατικού Κέντρου Έρευνας και Πληροφοριών της Μαζικής Επικοινωνίας και της AsiaNet.

## Παραπομπές

## Εξωτερικοί σύνδεσμοι

* Επίσημος ιστότοπος
# Τζος Τσίλντρες

|   Τζος Τσίλντρες |
| --- |
|  |
| Προσωπικά στοιχεία |
| Πλ. Όνομα | Τζόσουα Μάλικ Τσίλντρες |
| Προσωνύμιο | *J-Chill* |
| Εθνικότητα | Αμερικανική |
| Γέννηση | 20 Ιουνίου 1983 (1983-06-20) Χάρμπορ Σίτι, Καλιφόρνια, ΗΠΑ |
| Ύψος | 2,03 μ. |
| Στοιχεία καριέρας |
| Ντραφτ | 2004 / Γύρος: 1 / Επιλογή: 6η Ατλάντα Χωκς |
| Αθλ. καριέρα | 2004 - 2019 |
| Καριέρα σε συλλόγους |
|  |
| 2004-200800Ατλάντα Χωκς
2008-201000Ολυμπιακός
2010-201200Φοίνιξ Σανς
2012 000000Μπρούκλιν Νετς
2013 000000Νιου Ορλίνς Πέλικανς
2014-201600Σίντνεϋ Κινγκς
2016 000000Τέξας Λέτζεντς
2016-201700Σαν-εν ΝίοΦοίνιξ
2017-201800Αντέλεϊντ
2018 000000Σαν-εν ΝίοΦοίνιξ
2019 000000Μπολ Χογκς |
|  |
| Μέσα κοινωνικής δικτύωσης |
|  |
|  Πολυμέσα σχετικά με το πρόσωπο |

Ο **Τζος Τσίλντρες** (Χάρμπορ Σίτι της Καλιφόρνια, 20 Ιουνίου 1983), είναι Αμερικανός πρώην διεθνής καλαθοσφαιριστής. Έχει ύψος 2,03 μ. και βάρος 102 κιλά. Αγωνιζόταν στη θέση του φόργουορντ.

## Σταδιοδρομία

Το 2004 επιλέχθηκε στο νούμερο 6 του ντραφτ από τους Ατλάντα Χόκς. Είχε 4ετή προϋπηρεσία στο ΝΒΑ με διψήφιο αριθμό πόντων (11,1) και γενικά αξιόλογη στατιστική (5,6ρ., 1,8ασ., 1κλ., 0,5κοψ., 1,4λ. σε 31′ και 285 παιχνίδια).

Στις 23 Ιουλίου 2008 ο Ολυμπιακός ανακοίνωσε ότι ο παίκτης υπέγραψε τριετές συμβόλαιο με την ομάδα του Πειραιά. Εκείνη την εποχή υπήρξε ο πιο ακριβοπληρωμένος αθλητής στον κόσμο εκτός του ΝΒΑ. Στον Ολυμπιακό αγωνίστηκε μέχρι το 2010 κερδίζοντας το Κύπελλο Ελλάδος το 2010 και φτάνοντας στον τελικό της Ευρωλίγκα την ίδια χρονιά.

Μετά από μια διετία στον Ολυμπιακό, επέστρεψε στο ΝΒΑ όπου έπαιξε μία τριετία σε Σανς (2010-12), Νετς (2012-13) και Πέλικανς (2013). Εκεί έπαιξε 106 παιχνίδια και με ελάχιστη συνεισφορά (3,6π., 2,5ρ., 0,8ασ., 0,5κλ., 0,3κοψ., 0,5λ. σε 14′) και τον Δεκέμβριο του 2013 ήταν ώρα να περάσει στην έξοδο από το ΝΒΑ για δεύτερη φορά στην καριέρα του. Έκτοτε έχει αγωνιστεί σε Αυστραλία, ΗΠΑ, Ιαπωνία.

## Τίτλοι

### Ομαδικοί

* Κύπελλο Ελλάδος: (2010)

### Ατομικοί

* Καλύτερη ρούκι πεντάδα στο ΝΒΑ: (2005)
* Καλύτερη δεύτερη πεντάδα στην Ευρωλίγκα: (2010)
* Καλύτερη πεντάδα στο Ελληνικό πρωτάθλημα: (2010)
* Πρώτος σκόρερ στο Ελληνικό πρωτάθλημα: (2010)
* Ελληνικό All Star Game: (2010)
* Καλύτερη πεντάδα στο Αυστραλιανό πρωτάθλημα: (2015)

## Παραπομπές

## Εξωτερικοί σύνδεσμοι

* Josh Childress, στατιστικά στοιχεία αθλητή στον επίσημο ιστότοπο της Euroleague Basketball (Αγγλικά).
# Σατυαγκράχα

**Σατυαγκράχα** ή **Σατιαγκράχα** ονομάζεται ένας τρόπος μη-βίαιας αντίστασης / παθητικής αντίστασης που ακολούθησε ο Μαχάτμα Γκάντι. Τη λέξη επινόησε ο Γκάντι για το Κίνημα της Ινδικής ανεξαρτησίας, με βάση την σανσκριτική λέξη «σάτυα» (αλήθεια) και τη λέξη «γκράχα» που σημαίνει «επιμονή» ή «κρατώ σταθερά» και επηρέασε τους αγώνες του Μάρτιν Λούθερ Κινγκ και του Τζέιμς Μπέβελ για το Κίνημα για τα ανθρώπινα δικαιώματα στις Ηνωμένες Πολιτείες της Αμερικής καθώς και άλλα κινήματα. Όποιος ακολουθεί την πρακτική του Σατυαγκράχα ονομάζεται **σατυαγκράχι**.

## Προέλευση και νόημα του ονόματος

 Ο Γκάντι οδηγεί τη Πορεία του αλατιού του 1930, ένα αξιοσημείωτο παράδειγμα της σατυαγκράχα.
Ο όρος προέκυψε από έναν διαγωνισμό που δημοσιεύτηκε στην ειδησεογραφία της *εφημερίδας Ινδική γνώμη* στη Νότια Αφρική το 1906. Ο Μαγκάνλαλ Γκάντι, εγγονός ενός θείου του Μαχάτμα Γκάντι, πρότεινε τη λέξη «sadagraha» (σανταγράχα) και κέρδισε το βραβείο. Στη συνέχεια, για να το καταστήσει σαφέστερο, ο Γκάντι το άλλαξε σε σατυαγκράχα. Το «Satyagraha» είναι μια σύνθετη λέξη tatpuruṣaya των *σαγγερίων* λέξεων *satya* (που σημαίνει «αλήθεια») και *agraha* («ευγενική επιμονή», ή «κρατώντας σταθερά»). Η Satya προέρχεται από τη λέξη «sat», που σημαίνει «ύπαρξη». Τίποτα δεν υπάρχει ή υπάρχει στην πραγματικότητα εκτός από την Αλήθεια. Στο πλαίσιο της satyagraha, η αλήθεια περιλαμβάνει α) την αλήθεια στην ομιλία, σε αντίθεση με το ψεύδος, β) τι είναι πραγματικό, σε αντίθεση με το ανύπαρκτο (asat) και το γ) καλό σε αντίθεση με το κακό ή το κακό. Αυτό ήταν κρίσιμο για την κατανόηση και την πίστη του Γκάντι στη μη βία: «Ο κόσμος στηρίζεται στο υπόβαθρο της *satya* δηλαδή της αλήθειας. Η asatia, που σημαίνει μη-αλήθεια / ψεύδος, σημαίνει επίσης ανυπαρξία, και η satya ή αλήθεια σημαίνει επίσης «αυτό που είναι». Εάν η μη-αλήθεια / ψεύδος δεν υπάρχει, η νίκη της δεν έχει καν έννοια. Και η αλήθεια είναι κάτι που δεν μπορεί ποτέ να καταστραφεί. Αυτό είναι το δόγμα της σατυαγκράχα με λίγα λόγια. " Για τον Γκάντι η σατυαγκράχα πήγε πιο μπροστά από την απλή «παθητική αντίσταση"»και έγινε δύναμη στην άσκηση μη βίαιων μεθόδων. Με τα λόγια του ίδιου του Γκάντι:

«Η αλήθεια (satya) υπονοεί αγάπη και η σταθερότητα (agraha) εννοεί και συνεπώς χρησιμεύει ως συνώνυμο της δύναμης. Έτσι άρχισα να αποκαλώ το ινδικό κίνημα Satyagraha, δηλαδή η Δύναμη που γεννήθηκε από την Αλήθεια και την Αγάπη ή τη μη βία, και σταμάτησα τη χρήση της φράσης «παθητική αντίσταση» σχετικά με αυτό, τόσο πολύ μάλιστα που ακόμα και στην αγγλική γλώσσα την αποφεύγαμε συχνά και χρησιμοποιούσαμε αντί αυτής την λέξη "satyagraha" η ίδια ή κάποια άλλη ισοδύναμη αγγλική φράση.»

Τον Σεπτέμβριο του 1935, σε μια επιστολή προς τον ΡΚ Ράο, (Servants of India Society), ο Γκάντι αμφισβήτησε την πρόταση ότι η ιδέα του για την πολιτική ανυπακοή προσαρμόστηκε από τα γραπτά του Χένρι Ντέιβιντ Τόρεουι, ιδιαίτερα το βιβλίο Πολιτική ανυπακοή του 1849.

## Αναφορές
# Νεροβούβαλος

| Νεροβούβαλος |
| --- |
|  Δύο νεροβούβαλοι στο Λάος |
| Κατάσταση διατήρησης |
|
Εξημερωμένο |
| Συστηματική ταξινόμηση |
|

|  |  |
| --- | --- |
| Βασίλειο: | Ζώα (Animalia)  |
| Συνομοταξία: | Χορδωτά (Chordata)  |
| Ομοταξία: | Θηλαστικά (Mammalia)  |
| Τάξη: | Αρτιοδάκτυλα (Artiodactyla)  |
| Οικογένεια: | Βοοειδή (Bovidae)  |
| Υποοικογένεια: | Βοοίναι (Bovinae)  |
| Γένος: | Βούβαλος (Bubalus)  |
| Είδος: | B. bubalis  |

 |
| Διώνυμο |
| *Bubalus bubalis* Λινναίος, 1758 |
|   |

Ο **νεροβούβαλος** (επιστημονική ονομασία: *Bubalus bubalis*) είναι μεγάλο βοοειδές το προέρχεται από την Ινδική υποήπειρο, τη νοτιοανατολική Ασία και την Κίνα. Σήμερα έχει επεκταθεί στην Ευρώπη, την Αυστραλία, τη Βόρεια και Νότια Αμερική και μερικές χώρες της Αφρικής. Ο άγριος νεροβούβαλος (*Bubalus arnee*), ιθαγενής στη Νοτιοανατολική Ασία, θεωρείται ως διαφορετικό είδος, αλλά πιθανότατα αποτελεί τον πρόγονο του οικόσιτου νεροβούβαλου.

Αναγνωρίζονται δύο είδη νεροβούβαλων, με βάση μορφολογικά και συμπεριφορικά κριτήρια: ο ποτάμιος βούβαλος της Ινδίας, ο οποίος απαντά επίσης δυτικότερα στην Αίγυπτο, τα Βαλκάνια και την Ιταλία, και ο βούβαλος των βάλτων, από το Άσαμ στα δυτικά προς τη νοτιοανατολική Ασία και την κοιλάδα του Γιανγκτσέ στην Κίνα στα ανατολικά. Η προέλευση του νεροβούβαλου αμφισβητείται, αν και φυλογενετικές μελέτες υποδεικνύουν ότι ο ποτάμιος βούβαλος εξημερώθηκε στην Ινδία πριν 5.000 χρόνια και ο βούβαλος των βάλτων στην Κίνα πριν 4.000 χρόνια. Οι νεροβούβαλοι ήταν αντικείμενο εμπορείου στη Μεσοποταμία και στον πολιτισμού της κοιλάδας του Ινδού.

Υπάρχουν τουλάχιστον 130 εκατομμύρια νεροβούβαλοι και περισσότεροι άνθρωποι εξαρτώνται από αυτούς παρά οποιοδήποτε άλλο οικόσιτο ζώο. Είναι κατάλληλοι για το όργωμα των οριζώνων και το γάλα τους είναι πλουσιότερο σε λίπος και πρωτεΐνες σε σχέση με το αγελαδινό. Ένας μεγάλος άγριος πληθυσμός εγκαταστάθηκε στην Αυστραλία στα τέλη του 19ου αιώνα και μικρότερα άγρια κοπάδια βρίσκονται στην Παπούα Νέα Γουινέα, την Τυνησία και τη βορειοανατολική Αργεντινή.

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  Νεροβούβαλος στο Wikimedia Commons
* Λεξιλογικός ορισμός του νεροβούβαλος  στο Βικιλεξικό
# Σαχίντ Μινάρ

| Σαχίντ Μινάρ |
| --- |
| μνημείο |
| completed |
|  |
|  |
| Αρχιτεκτονική | μοντέρνα αρχιτεκτονική |
| Γεωγραφικές συντεταγμένες | 23°43′20″N 90°23′42″E |
| Διοικητική υπαγωγή | Ντάκα |
| Τοποθεσία | Πανεπιστήμιο της Ντάκα |
| Χώρα | Μπανγκλαντές |
| Ύψος | 14 μέτρα |
| Αρχιτέκτονας | Hamidur Rahman |
|  Πολυμέσα |
| Δεδομένα () |

Το **Σαχίντ Μινάρ**(শহীদ মিনার, σημαίνει *μνημείο των μαρτύρων*) είναι μνημείο στο κέντρο της Ντάκα , χτισμένο στη μνήμη εκείνων που σκοτώθηκαν από την αστυνομία κατά τη διάρκεια μιας ειρηνικής διαδήλωσης στις 21 Φεβρουαρίου 1952.

## Ιστορία

Στις 21 Φεβρουαρίου 1952 οι ακτιβιστές του βεγγαλικού γλωσσικού κινήματος πυροβολήθηκαν από την πακιστανική αστυνομία στη Ντάκα. Η αστυνομία άνοιξε πυρ εναντίον των διαδηλωτών, σκοτώνοντας δεκάδες ανθρώπους. Δύο μέρες αργότερα, φοιτητές από το Πανεπιστήμιο της Ντάκα έχτισαν ένα προσωρινό μνημείο στο χώρο της σφαγής προς τιμήν αυτών που τραυματίστηκαν κατά τη διάρκεια της διαδήλωσης. Η αστυνομία κατέστρεψε αυτό το μνημείο.

Ο αρχιτέκτονας Χαμιντούρ Ραχμάν έχτισε ένα νέο μνημείο σε αυτό το χώρο, το οποίο άντεξε μέχρι το 1971. Το μνημείο καταστράφηκε κατά τη διάρκεια της περίφημης επιχείρησης «Σερτσλάιτ», κατά την οποία ο πακιστανικός στρατός προσπάθησε να καταστείλει τον πόλεμο ανεξαρτησίας στο ανατολικό Πακιστάν. Μετά την παροχή ανεξαρτησίας στο Μπαγκλαντές, το μνημείο αποκαταστάθηκε και σήμερα χρησιμεύει ως σημαντικό κέντρο πολιτιστικών εκδηλώσεων στην πόλη της Ντάκα.

## Εξωτερικοί σύνδεσμοι

* «Shaheed Minar National Monument». Αρχειοθετήθηκε από το πρωτότυπο στις 7 Οκτωβρίου 2012. Ανακτήθηκε στις 1 Αυγούστου 2012.  (Αγγλικά)
# Τρέντον (Νιου Τζέρσεϊ)

| Τρέντον |
| --- |
|  |
|

|  |
| --- |
|  Σημαία |

 |
| Τρέντον
40°13′13″N 74°45′57″W |
|  |
| Χώρα | Ηνωμένες Πολιτείες Αμερικής |
| Διοικητική υπαγωγή | Κομητεία Μέρσερ |
| Ίδρυση | 1719 |
| Διοίκηση |
|  • Mayor of Trenton, New Jersey | Reed Gusciora (από 2018) |
| Έκταση | 21,249168 km² και 21,12212 km² |
| Υψόμετρο | 16 μέτρα |
| Πληθυσμός | 90.871 (1  Απριλίου 2020) |
| Ταχ. κωδ. | 08601, 08602, 08603, 08604, 08605, 08606, 08607, 08608, 08609, 08610, 08611, 08618, 08619, 08620, 08625, 08628, 08629, 08638, 08645, 08646, 08647, 08650, 08666, 08690 και 08695 |
| Τηλ. κωδ. | 609 |
| Ζώνη ώρας | ανατολική ζώνη ώρας |
| Ιστότοπος | Επίσημος ιστότοπος |
|  Σχετικά πολυμέσα |
|

Το **Τρέντον** (αγγλικά: *Trenton*‎‎) είναι η πρωτεύουσα της αμερικανικής πολιτείας Νιου Τζέρσεϊ και έδρα της κομητείας Μέρσερ. Σύμφωνα με την απογραφή του 2010, το Τρέντον έχει 84.913 κατοίκους, 490 λιγότερους σε σχέση με την απογραφή του 2000. Η πόλη ανήκει τόσο στη μητροπολιτική περιοχή της Νέας Υόρκης, όσο και στην κοιλάδα του Ντέλαγουερ, που αντιστοιχεί στη μητροπολιτική περιοχή της Φιλαδέλφειας. Η πόλη είναι χτισμένη στις όχθες του ποταμού Ντέλαγουερ. Η πόλη πήρε το όνομά της από τον έμπορο Γουίλιαμ Τρεντ, ο οποίος αγόρασε την έκταση που βρίσκεται η πόλη το 1714.

## Ιστορία

Ο πρώτος οικισμός στη θέση του Τρέντον χτίστηκε το 1679. Το 1714, ο Γούιλιαμ Τρεντ αγόρασε την έκταση στην οποία βρίσκεται η πόλη και έχτισε το εξοχικό του. Η πόλη αναπτύχθηκε γρήγορα. Στην πόλη δόθηκε μια σημαντική μάχη για την εξέλιξη της Αμερικανικής Επανάστασης, όταν ο Τζορτζ Ουάσινγκτον πέρασε μέσα στη νύχτα και με τους στρατιώτες του σφαγίασε της αγγλική φρουρά της πόλης το βράδυ των Χριστουγέννων του 1776. Μετά την επανάσταση, το Τρέντον ήταν για ένα σύντομο χρονικό διάστημα η πρωτεύουσα των ΗΠΑ, τον Νοέμβριο και τον Δεκέμβριο του 1784. Έγινε πρωτεύουσα του Νιου Τζέρσεϊ το 1790. Κατά τη διάρκεια του 19ου αιώνα και τις αρχές του 20ού, το Τρέντον ήταν σημαντικό βιομηχανικό κέντρο, το οποίο παρήγαγε ατσάλι, λάστιχο, καλώδια, σκοινιά, λινέλαιο και κεραμικά. Παρόλα αυτά, οι βιομηχανίες αυτές επλήγησαν βαριά τη δεκαετία του 1960 και 1970. Η πόλη γνώρισε μεγάλη οικοδομική δραστηριότητα κατά τη δεκαετία του 1980. Σήμερα, ο κύριος εργοδότης στην πόλη είναι η κυβέρνηση του Νιου Τζέρσεϊ.

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  Τρέντον (Νιου Τζέρσεϊ) στο Wikimedia Commons
* (Νιου Τζέρσεϊ) Τρέντον (Νιου Τζέρσεϊ) στο Curlie
# Μπρους Σπρίνγκστιν

| Μπρους Σπρίνγκστιν |
| --- |
| Ο Σπρίνγκστιν το 2012 |
| Όνομα στη μητρική γλώσσα | Bruce Springsteen (Αγγλικά)  |
| Γέννηση | 23 Σεπτεμβρίου 1949 (1949-09-23) Νιου Τζέρσεϊ |
| Εθνικότητα | Αμερικανική |
| Χώρα πολιτογράφησης | Αμερικανική |
| Σπουδές | Freehold High School και The Center for Early Education |
| Ιδιότητα | τραγουδιστής, τραγουδοποιός, πιανίστας, κιθαρίστας, μουσικός παραγωγός, μουσικός ηχογραφήσεων, συνθέτης, ηθοποιός τηλεόρασης, ηθοποιός ταινιών, σκηνοθέτης κινηματογράφου και μουσικός |
| Σύζυγος | Julianne Phillips (1985–1989) και Patti Scialfa (από 1991) |
| Σύντροφος | Karen Darvin (*άγνωστη τιμή*–1977) |
| Τέκνα | Jessica Springsteen |
| Αδέλφια | Pamela Springsteen |
| Όργανα | κιθάρα, φυσαρμόνικα και πιάνο |
| Είδος τέχνης | τραγουδιστής και μουσικοσυνθέτης |
| Βραβεύσεις | πρόσωπο της χρονιάς MusiCares (2013), Rock and Roll Hall of Fame (1999), Προεδρικό Μετάλλιο της Ελευθερίας (2016), Αίθουσα Δόξας του Νιου Τζέρσεϊ (2008), βραβείο Κένεντι, μουσικό Βραβείο MTV Video Music Award καλύτερου βίντεο κλιπ άνδρα καλλιτέχνη (1985), MTV Video Music Award for Best Stage Performance (1985), MTV Video Music Award – Viewer's Choice (1985), μουσικό βραβείο MTV Video Music Award καλύτερου βίντεο κλιπ από ταινία (1994) και Όσκαρ Καλύτερου Πρωτότυπου Τραγουδιού (21  Μαρτίου 1994) |
| Ιστοσελίδα | Επίσημος ιστότοπος |
|  Σχετικά πολυμέσα |
|

Ο **Μπρους Σπρίνγκστιν** (*Bruce Frederick Joseph Springsteen*, 23 Σεπτεμβρίου 1949), αποκαλούμενος «Το Αφεντικό» (The Boss), είναι Αμερικανός τραγουδιστής και συνθέτης. Ηχογραφεί τα τραγούδια του και κάνει περιοδείες με το συγκρότημα E Street Band και είναι γνωστός για το είδος heartland rock, το οποίο σημαίνει πως ο ίδιος θεωρεί ότι η ροκ μουσική έχει και κοινωνικό σκοπό, πέρα από την ψυχαγωγία.

Τα τραγούδια του κυμαίνονται από έντονες μπαλάντες ως δυνατά και γρήγορα ροκ εν ρολ κομμάτια.

Τα δύο πιο επιτυχημένα άλμπουμ του, το Born to Run (1975) και το Born in the U.S.A. (1984) αποτελούν την επιτομή τής περιγραφής των καθημερινών "μαχών" των απλών πολιτών στις Ηνωμένες Πολιτείες. Το Born in the U.S.A. τον έκανε έναν απ' τους πιο γνωστούς και δημοφιλείς καλλιτέχνες στη δεκαετία τού '80 εντός των συνόρων. Είναι γνωστός για τις Δημοκρατικές πεποιθήσεις του και έχει στηρίξει τον Γερουσιαστή Τζον Κέρρυ, τον τέως πρόεδρο Μπαράκ Ομπάμα και τη Χίλαρι Κλίντον. Έχει προσφέρει και κοινωνικό έργο στη γενέτειρά του, το Νιου Τζέρσεϊ, αλλά και αλλού, ενώ επίσης «απάντησε» στις επιθέσεις τής 11ης Σεπτεμβρίου με το άλμπουμ του The Rising.

Μέχρι στιγμής, έχει κερδίσει πάμπολλα βραβεία για τη δουλειά του, μεταξύ αυτών 20 βραβεία Γκράμι, 3 Χρυσές Σφαίρες και ένα βραβείο Όσκαρ, ενώ συνεχίζει να διατηρεί έναν τεράστιο αριθμό θαυμαστών ανά τον κόσμο. Το 1999 εισήχθη στο Rock and Roll Hall of Fame. Όσον αφορά τις πωλήσεις, έχει πουλήσει περισσότερα από 65 εκατομμύρια άλμπουμ στις Ηνωμένες Πολιτείες και πάνω από 120 εκατομμύρια σε όλον τον κόσμο. Το 2016, ο Μπαράκ Ομπάμα του απένειμε το Προεδρικό Μετάλλιο της Ελευθερίας.

## Παραπομπές

## Εξωτερικοί σύνδεσμοι
# Κομητεία Έσσεξ (Νιου Τζέρσεϊ)

| κομητεία Έσεξ |
| --- |
|  |
|

|  |
| --- |
|  Σημαία |

 |
|  |
| Χώρα | Ηνωμένες Πολιτείες Αμερικής |
| Διοικητική υπαγωγή | Νιου Τζέρσεϊ |
| Πρωτεύουσα | Νιούαρκ |
| Ίδρυση | 7  Μαρτίου 1683 |
| Ονομάστηκε από | Έσσεξ |
| Έκταση | 336 km² |
| Πληθυσμός | 863.728 (1  Απριλίου 2020) |
| Γεωγραφικές συντεταγμένες | 40°47′24″N 74°15′0″W |
| Ιστότοπος | Επίσημος ιστότοπος |
|  Σχετικά πολυμέσα |
| δεδομένα () |

Η **Κομητεία Έσσεξ** (αγγλ.: *Essex County*) είναι κομητεία στην πολιτεία του Νιου Τζέρσεϊ των ΗΠΑ και είναι μια από τις κομητείες που βρίσκονται σε κεντρική τοποθεσία στη μητροπολιτική περιοχή της Νέας Υόρκης. Από την απογραφή του 2020, η κομητεία ήταν η δεύτερη πολυπληθέστερη κομητεία της πολιτείας, με πληθυσμό 863.728, τον υψηλότερο αριθμό δεκαετιών από την απογραφή του 1970 και αύξηση 79.759 (+10,2%) από την απογραφή του 2010 783.969. Η κομητεία είναι μέρος της περιφέρειας Βόρειου Τζέρσεϊ της πολιτείας. Η κομητεία πήρε το όνομά της από το Έσσεξ, μια κομητεία στην Ανατολική Αγγλία.

Σύμφωνα με το Γραφείο Απογραφής των ΗΠΑ, από την Απογραφή του 2020, η κομητεία είχε συνολική έκταση 335 τ.χλμ , εκ των οποίων 326 τ.χλμ ήταν ξηρά και 9,0
τ.χλμ ήταν νερό (2,6%).

## Παραπομπές

## Εξωτερικοί σύνδεσμοι

* Επίσημη ιστοσελίδα
# Νοσταλγία

Η **νοσταλγία** είναι συναίσθημα που εκδηλώνεται με επιθυμία για το παρελθόν, συνήθως για μια περίοδο με ευχάριστες αναμνήσεις. Η λέξη νοσταλγία αποτελείται από τις λέξεις νόστος, που σημαίνει «επιστροφή στο σπίτι», και την ομηρική λέξη και ἄλγος, που σημαίνει «πόνος», και επινοήθηκε τον 17ο αιώνα από φοιτητή ιατρικής για να περιγράψει τα συναισθήματα που εμφανίζουν οι Ελβετοί μισθοφόροι που πολεμούν εκτός πατρίδος. Περιγράφηκε ως ιατρική κατάσταση - μια μορφή μελαγχολίας - στην πρώιμη νεότερη περίοδο.

Η νοσταλγία συνδέεται με τη λαχτάρα για το παρελθόν, τις προσωπικότητες, τις δυνατότητες και τα γεγονότα, τον "παλιό καλό καιρό".

Η επιστημονική βιβλιογραφία για τη νοσταλγία αναφέρεται συνήθως στη νοσταλγία σχετικά με την προσωπική ζωή και έχει μελετήσει κυρίως τις επιπτώσεις της νοσταλγίας που προκαλούνται. Η όσφρηση και η αφή είναι ισχυροί παράγοντες νοσταλγίας λόγω της επεξεργασίας αυτών των ερεθισμάτων που περνούν πρώτα από την αμυγδαλή, τη συναισθηματική έδρα του εγκεφάλου. Αυτές οι αναμνήσεις του παρελθόντος είναι συνήθως σημαντικά γεγονότα. Η μουσική και ο καιρός μπορούν επίσης να είναι ισχυροί παράγοντες.

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  Νοσταλγία στο Wikimedia Commons
* Λεξιλογικός ορισμός του νοσταλγία  στο Βικιλεξικό